ຄະນະຜູ້ແທນ ຫວຽດນາມ ເຂົ້າຮ່ວມການເຈລະຈາ Raisina ຄັ້ງທີ 2 ຢູ່ ອິນເດຍ
ຄະນະຜູ້ແທນ ຫວຽດນາມ ເຂົ້າຮ່ວມການເຈລະຈາ
(ພາບ: baotintuc.vn)
ຕອນຄ່ຳວັນທີ 17/01 ການເຈລະຈາ Raisina ຄັ້ງທີ 2 ຖືກໄຂຂຶ້ນຢ່າງສົມກຽດຢູ່ໂຮງແຮມ Taj Palace, ໃຈກາງນະຄອນຫລວງຂອງ ອິນເດຍ. ນີ້ແມ່ນກອງປະຊຸມພູມີປະເທດການເມືອງແຖວໜ້າຂອງ ອິນເດຍ ໂດຍກອງທຶນຄົ້ນຄວ້າບັນດານັກສັງເກດ (ORF) ສົມທົບກັບກະຊວງການຕ່າງປະເທດ ອິນເດຍ ຈັດຕັ້ງເປັນປະຈຳປີ. ຫົວຂໍ້ຂອງການເຈລະຈາປີນີ້ແມ່ນ “ສະພາບການທຳມະດາໃໝ່: ລັດທິຫລາຍຝ່າຍກັບລັກສະນະໂລກຫລາຍຂົ້ວ”. ມີຜູ້ແທນເຂົ້າຮ່ວມການເຈລະຈາຄັ້ງນີ້ກ່ວາ 250 ທ່ານທີ່ມາຈາກ 65 ປະເທດ. ຮອງເສນາທິການໃຫຍ່ກອງທັບປະຊາຊົນ ຫວຽດນາມ, ພົນໂທ ຟ້າມງ້ອກມີງ ໄດ້ນຳໜ້າຄະນະຜູ້ແທນ ຫວຽດນາມ ເຂົ້າຮ່ວມການເຈລະຈາ. ກ່າວຄຳເຫັນໄຂການເຈລະຈາ, ທ່ານນາຍົກລັດຖະມົນຕີ ອິນເດຍ Narendra Modi ໄດ້ເຕື້ອງເຖິງນະໂຍບາຍການຕ່າງປະເທດຂອງ ອິນເດຍ. ທ່ານ Modi ຍົກອອກຫຼັກໝັ້ນຍຸດທະສາດກ່ຽວກັບ ຈີນ ເມື່ອຖືວ່າ 2 ປະເທດມະຫາອຳນາດຢູ່ ອາຊີ ມີກາລະໂອກາດຫລາຍຢ່າງກ່ຽວກັບ ເສດຖະກິດ ພ້ອມທັງຢືນຢັນເພື່ອສັນຕິພາບ ແລະ ຄວາມກ້າວໜ້າໃນພາກພື້ນ, 2 ປະເທດຄວນສະແດງໃຫ້ເຫັນຄວາມສະດຸ້ງໄວ ແລະ ເຄົາລົບບັນດາຄວາມວິຕົກກັງວົນ ແລະ ຜົນປະໂຫຍດອັນເປັນແກ່ນສານຂອງກັນ. ທ່ານ Modi ໃຫ້ຮູ້ວ່າ: ການຮ່ວມມືກັບພາກພື້ນອາຊີຕາວັນອອກສ່ຽງໃຕ້ ແມ່ນຈຸດສຸມໃນນະໂຍບາຍການກະທຳມຸ່ງໄປສູ່ທິດຕາເວັນອອກຂອງ ອິນເດຍ.
(ແຫຼ່ງຄັດຈາກ VOV)